text: Aquí hi ha marro i La Ballaruga, triomfadors del Carnaval de Tarragona
  Aquí hi ha marro i La Ballaruga, triomfadors del Carnaval de TGN
  El Circ Ciutat dimarts, 12 de febrer de 2013
  Les comparses "Aqui hi ha marro" i "La Ballaruga" són les vencedores del Carnaval 2013. La primera organitzarà el seguici del Rei Carnestoltes de 2014, i la segona, el de la Concubina.
  La Concubina i el Rei Carnestoltes. / circdetarragona.com
  El representant de la comparsa guanyadora, Aquí hi ha marro./ circdetarragona.com
  El representant de la Ballaruga, ensenyant el segon premi. /circdetarragona.com
  Una imatge del darrer dia del Carnaval. / circdetarragona.com
  El Rei Carnestoltes, llegint el Testament. / circdetarragona.com
  Les 13 comparses que també participaran en la rua de lluïment de l'any que ve són:
  El jurat també ha concedit premis honorífics a la comparsa "Petada", a la comparsa "AMPA Escola de Pràctiques", per aconseguir un total de 302 persones en la Rua del Dissabte, i a la comparsa "Cromatic Fusion".
  El Carnaval de Tarragona ha arribat a la seva fi. En el testament de la Concubina, elaborat per la societat Primitiva Terpsícore de Tarragona s'inclou per primer cop el Passaport de Catalunya.
  El Testament ironitza sobre temes locals com l'absència del símbol més nostrat del Carnaval –la Bóta-, l'eliminació de les orquestres en l'única revetlla de la festa, l'estat d'abandonament del teatre romà, l'empobriment continuat de la nit tarragonina, les obres inacabables del mercat, la 'invenció' del barri intel·ligent, la distància de l'estació de l'AVE, i els jocs de la Mediterrània com a oficina de col·locació. No oblida l'enfonsament de la casa Foixà del carrer Cavallers, i el fet que el Teatre Tarragona romangui tancat. La proposta de rebatejar la Universitat Rovira i Virgili per part del PP i del PSOE ocupa una altra part del Testament, i s'ironitza sobre les arts del líder local Alejandro Fernández, acompanyat de moltes de les polítiques i ministres espanyoles del seu partit, per arrossegar l'alcalde Josep F. Ballesteros. La Generalitat rep la invectiva carnavalesca per la campanya dels envasos, també pels peatges de les autopistes, per les retallades i per la violència dels Mossos d'Esquadra. L'afany espanyolitzador del ministre Wert, la cacera del rei Joan Carles I, i el cas dels ducs de Palma arrodoneixen el testament. El podeu llegir íntegrament a www.facebook.com/primitivaterpsicore.
  El Rei Carnestoltes, en el seu text de comiat, també ha deixat pentinat l'alcalde i bona part dels seus regidors, l'oposició. No s'ha oblidat del seu homòleg a la Zarzuela ni de les seves epopeyes en terres africanes, ni tampoc del govern del PP i de CiU. A tots i cadascun els ha envia a un contenidor diferent. Sarcàstic, irònic, directe, clar i molt, molt català.